Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8760

1. TAF-RA VONATKOZÓ KRITÉRIUMOK 1.1 TAF formátum A TAF-t az A5-1 táblázatban bemutatott mintának megfelelően kell kiadni, és a Meteorológiai Világ Szervezet által előírt TAF kód formában kell terjeszteni. A TAF kód forma ismertetését a WMO 306 számú kiadványa Kód kézikönyv (Manual on Codes) I.1 Kötet, A Rész – Alfanumerikus kódok (Alphanumeric Codes) tartalmazza. 1.2 Meteorológiai elemek bevitele TAF-ba Megjegyzés. – Előrejelzések üzemelés szempontjából megkívánt pontosságáról útmutatást a B Melléklet tartalmaz. 1.2.1 Talajszél Ajánlás. – Szél előrejelzésben a várható domináns irányt kell megadni. Ha a domináns talajszél irányt a várható változása miatt nem lehet előrejelezni, például enyhe szél (kevesebb, mint 6 km/h (1csomó)), vagy zivatarok alatt, a szélirányt „VRB” alkalmazásával változóként kell jelölni. Ha a szelet 2 km/hnál (1 csomó) kisebbre előrejelzik, a szélsebességnek nyugalom jelzést kell kapnia. Ha az előrejelzett maximális sebesség (széllökés) 20 km/h-val (10 csomó) vagy többel meghaladja az előrejelzett közepes szélsebességet, az előrejelzett maximális szélsebességet kell jelenteni. Ha az előrejelzés 200 km/h (100 csomó) vagy ennél nagyobb szélsebességet jósol, ezt nagyobb, mint 199 km/h (99 csomó)sebességként kell jelezni. 1.2.2 Látás Ajánlás. – Ha a látást 800 m-nél kisebbre előrejelzik, ezt 50 m-es lépcsőkben kell kifejezni; ha az előrejelzett látás 800 m vagy nagyobb, de kisebb, mint 5 km, 100 m-es lépcsőkben; ha 5 km vagy nagyobb, de kisebb, mint 10 km, akkor kilométeres lépcsőkben; ha 10 km vagy ennél nagyobb, akkor 10 km-ként kell előrejelezni, kivéve ha CAVOK körülmények előrejelzése történt. Ha az előrejelzett 2007/70/II. szám látás különböző irányokban változó, és a domináns látás nem előrejelezhető, a legkisebb előrejelzett látást kell megadni. 1.2.3 Időjárás jelenségek Ajánlás. – Az alábbi időjárási jelenségek vagy azok kombinációi közül egynek vagy többnek, de maximum háromnak, jellemzőivel és, ahol lehet, intenzitásával együtt előrejelzését kell megadni: - ónos csapadék - ónos köd - mérsékelt vagy heves csapadék (beleértve a záport) - talajközeli por, homok vagy hófúvás - por, homok vagy hófúvás - porvihar - homokvihar - zivatar (csapadékkal vagy anélkül) - szélroham - tölcsérfelhő (tornádó vagy víztölcsér). - egyéb, a 3. Függelék 4.4.2.3 pontjában megadott időjárás jelenségek csak akkor, ha azok várhatóan a látás lényeges megváltozását okozzák. A fenti jelenségek várható megszűnését a „NSW” rövidítéssel kell jelezni. 1.2.4 Felhő Ajánlás. – A felhőzet mennyiségét szükség szerint a „FEW, „SCT”, „BKN” vagy az „OVC” rövidítések használatával kell előrejelezni, ahogyan szükséges. Ha felhőzet előfordulás az előrejelzés szerint nem várható, és a „CAVOK” rövidítés nem megfelelő, az „SKC”-t kell használni. Ha várható, hogy az égbolt homályos marad, vagy azzá válik, és felhőzetet nem lehet előrejelezni, ugyanakkor a függőleges látásra vonatkozó információ a repülőtéren rendelkezésre áll, a függőleges látást kell előre jelezni a következő formában: "VV”, melyet a függőleges látás előrejelzett értéke követ. Ha több felhőréteg vagy felhőtömeg várható, mennyiségüket és alapjuk magasságát az alábbi sorrendben kell előrejelezni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes